
Mestni svet
Komisija za mandatna vprašanja volitve in imenovanja
Trg Edvarda Kardelja 1, 5000 Nova Gorica

Številka: 014-0025/2024-11
Nova Gorica, dne 14. septembra 2026


VODJEM SVETNIŠKIH SKUPIN IN 
PREDSTAVNIKOM POLITIČNIH STRANK
OZ. LIST KANDIDATOV

ZADEVA: KADROVSKE ZADEVE

Prosimo vas, da nam posredujete vaše predloge kandidatur za:

1. Imenovanje nadomestnega predstavnika Mestne občine Nova Gorica v Svet javnega zavoda Kulturni dom Nova Gorica

Zaradi odstopa predstavnice Mestne občine Nova Gorica v Svetu javnega zavoda Kulturni dom Nova Gorica je potrebno imenovati nadomestnega člana omenjenega zavoda za preostanek mandatne dobe.

Skladno z 19. členom Odloka o ustanovitvi javnega zavoda Kulturno dom Nova Gorica (Uradni list RS, št. 54/04, 39/09 in 5/25) zavod upravlja pet članski svet zavoda, ki ga sestavljajo:
· 3 predstavniki ustanovitelja,
· 1 predstavnik delavcev zavoda,
· 1 predstavnik strokovnjakov ali uporabnikov.

Mandat članov sveta zavoda traja pet let. Člani sveta zavoda so lahko izvoljeni največ dvakrat zapored.

Svet zavoda ima naslednje naloge:
– nadzira zakonitost dela in poslovanja zavoda,
– spremlja, analizira in ocenjuje delovanje zavoda in politiko njene ustanoviteljice,
– potrjuje letno poročilo zavoda,
– predlaga ustanoviteljici revizijo poslovanja, ki jo lahko opravi tudi notranji revizor ustanoviteljice,
– obravnava vprašanja s področja strokovnega dela zavoda in daje direktorju mnenja, predloge in pobude za reševanje teh vprašanj, ocenjuje delo direktorja,
– daje soglasje k strateškemu načrtu, programu dela, finančnemu načrtu, sistemizaciji delovnih mest, organizaciji dela, kadrovskemu načrtu, načrtu nabav in k zavodski kolektivni pogodbi, ter nadzira njihovo izvajanje,
– daje soglasje k cenam javnih kulturnih dobrin,
– daje predhodno mnenje k imenovanju in razrešitvi direktorja,
– sklepa pogodbo o zaposlitvi z direktorjem,
– oblikuje stalne ali začasne komisije ali druga delovna telesa za posamezna vprašanja iz svoje pristojnosti,
– daje pobude in predloge v zvezi z delovanjem javnega zavoda,
– predlaga ustanoviteljici spremembo ali razširitev dejavnosti,
– razpisuje volitve članov v svet zavoda,
– opravlja druge naloge, določene z zakonom, aktom o ustanovitvi in drugimi splošnimi akti.

Prosimo vas, da predloge kandidatur, skladno s poslovniškimi določili, posredujte najkasneje do ponedeljka, 21. septembra 2026 na elektronski naslov mestna.obcina@nova-gorica.si, ali jih do tega dne, do 15. ure, vložite v glavni pisarni Mestne občine Nova Gorica, pisarna 12/pritličje.

V primeru vprašanj v zvezi s kandidaturami se lahko obrnete na Službo za mestni svet in krajevne skupnosti, dosegljivo na elektronskem naslovu melanija.kersevan@nova-gorica.si in telefonski številki 05/33 50 305.

	Skladno z 72. členom Poslovnika Mestnega sveta Mestne občine Nova Gorica mora biti predlog kandidature sestavljen v pisni obliki in mora vsebovati:
· navedbo predlagatelja kandidature (svetnik ali svetniška skupina);
· navedbo funkcije oziroma organa, na katerega se nanaša kandidatura;
· osebne podatke kandidata (ime in priimek, datum rojstva, kraj rojstva, kraj stalnega bivališča);
· podatke o strokovni izobrazbi kandidata;
· pisna dokazila o izpolnjevanju pogojev, ki/če so pogoj za izvolitev oziroma imenovanje;
· vnaprejšnjo pisno privolitev kandidata k izvolitvi oziroma imenovanju;
· podpis predlagatelja.
Predlagamo, da predlogu kandidature priložite življenjepis kandidata ter dokazila o njegovih izkušnjah, opravljenih usposabljanjih in izobraževanjih.

Predlogu je potrebno priložiti tudi morebitne druge za posamezno imenovanje predpisane priloge oz. dokazila.



Predloge kandidatur, ki bodo prispeli po izteku roka za vložitev kandidatur ter predloge kandidatur, ki ne vsebujejo vseh elementov, določenih v tem pozivu, bo Komisija za mandatna vprašanja, volitve in imenovanja zavrgla in o tem obvestila predlagatelja.

Lep pozdrav.	
							
	 
	Ana Zavrtanik Ugrin

	
	Predsednica

